# Pályázati felhívás

**felsőoktatási hallgatók számára**

# kutatási célú mobilitás megvalósítására a 2025/26-os tanévekre

A Színház- és Filmművészeti Egyetem ösztöndíjpályázatot hirdet

2024. június 01. és **2026. augusztus 31**. között megvalósítható **kutatási célú** tanulmányutak támogatására, alap, mester, osztatlan és doktori szinten felsőoktatási képzésben résztvevő hallgatók számára.

# Általános tudnivalók

A [Pannónia Ösztöndíjprogram](https://pannoniaosztondij.hu/) a Kulturális és Innovációs Minisztérium által létrehozott felsőoktatási ösztöndíjprogram, melynek lebonyolítását a Tempus Közalapítvány koordinálja.

# A pályázat célja

A pályázat célja, hogy elősegítse a hallgatók tudományos előmenetelét, a kortárs ismeretek elsajátítását, új eredmények és nemzetközi kutatási együttműködések és kapcsolatok építését.

# A kutatási célú hallgatói mobilitások fajtái

Hallgatói mobilitások (mester, osztatlan, doktori szinten):

* Kutatási célú mobilitás hosszú távú **- 2-5 hónap**,
* Kutatási célú mobilitás rövid távú **- 2-30 nap**,

A pályázat benyújtására jogosultak köre és feltételei

* + alapképzés esetén a képzés végén, a szakdolgozati kurzus(ok)hoz kapcsolódóan, **kizárólag rövid távú mobilitás záróvizsga félévben;**
	+ osztatlan képzés esetén minimum 7 lezárt félévvel;
	+ mester és doktori szinten hosszú távon 1 lezárt félévvel, rövid távon már a tanulmányok első félévtől Képzési szintenként *maximum 12 hónap* támogatás vehető igénybe.

A Színház- és Filmművészeti Egyetem azon hallgatója nyújthat be pályázatot, aki:

* a pályázat beadásának időpontjában mester vagy osztatlan képzésben oklevélszerzésre irányuló tanulmányokat végez a Színház- és Filmművészeti Egyetemen, vagy fokozatszerzésre irányuló tanulmányokat folytat az Színház- és Filmművészeti Egyetem doktori képzésében (passzív státuszú is lehet);
* a pályázott tevékenység megvalósításakor aktív hallgatói jogviszonnyal rendelkezik;
* a munkanyelvből legalább B2 szintű, komplex nyelvvizsgával rendelkezik; vagy a fogadó helyszín által elvárt munkanyelvből a fogadó helyszín által elvárt szintű nyelvtudással rendelkezik;

# A fogadó intézmény kiválasztása

A fogadó intézmény lehet bármely olyan külföldi intézmény (akkreditált felsőoktatási intézmény, kutatóintézet, múzeum, levéltár stb.) melyet a hallgató témavezetője jóváhagyott.

Az SZFE partneregyetemeink listáját az SZFE honlapján találják: https://szfe.hu/pannonia-osztondijprogram/

# A pályázat menete

A pályázatok benyújtása *folyamatos*, ajánlott a kiutazás előtt minimum egy hónappal benyújtani.

A csatolt támogatói nyilatkozatot kitöltve és aláíratva juttassák el Nemzetközi Igazgatóság részrére e-mailen az **erasmus@szfe.hu**címre.

A támogatói nyilatkozaton fontos az osztályvezető/témavezető oktató engedélye a távollétre, melyet aláírásával igazol, és **a megszerzendő kreditek számáról való egyeztetés.**

Doktori képzésben a külföldi kutatómunka kreditértékéről, amely 0-10 kredit között beszámítható, a Doktori és Habilitációs Tanács a témavezető értékelését figyelembe véve dönt.

**Jelentkezési határidő**: 2026 nyaráig *a jelentkezés folyamatos*, ám a kiutazás előtt érdemes legalább egy hónappal jelezni a részvételi szándékot. **A minimum 2 napos mobilitás legkésőbb 2026. augusztus 31-ig teljesíthető.**

# Sikeres pályázat esetén

* A hallgató hallgatói *támogatási szerződést* köt, mely tartalmazza a pénzügyi támogatás összegét és feltételeit
* Köteles kitölteni a Mobility Agreement - Research *mobilitási megállapodás* nyomtatványt, amelyet a küldő és a fogadó intézmény, valamint a hallgató is aláírásával hitelesít, és amely a mobilitás helyszínét, időszakát, a program leírását, valamint a teljesítés igazolását tartalmazza. A mobilitási megállapodásról a hallgató az intézményi koordinátortól kap információt.
* A mobilitás után hazahozandó egy *időtartam igazolás* (Confirmation of Stay)
* A mobilitás után *kutatási beszámolót* kell benyújtani
* Utazási napokra igényelt támogatás esetén, be kell nyújtani az utazás dátumait igazoló dokumentumokat is (pl: repülő/buszjegy) – amely a mobilitás dátumai előtti és utáni napokra szólnak.

# Egyéb tudnivalók

* A hallgató témavezetője által **aláírt támogató nyilatkozat** szükséges a kutatói ösztöndíj pályázásához.

A beadott kutatási célú mobilitási pályázatok érvényességét az osztályvezető/témavezető által jóváhagyott *jelentkezési űrlap/támogató nyilatkozat biztosítja*, doktori szinten a *doktori iskola/témavezető oktató által jóváhagyott jelentkezési űrlap/támogató* nyilatkozat biztosítja.

* A kutatási célú ösztöndíjhoz kötött **mobilitási megállapodásban** rögzíteni szükséges a mobilitás alatt tervezett tevékenységeket és elérendő eredményeket, mely része a kutatási terv.
* Az ösztöndíjas időszakot követően a hallgatónak **kutatási beszámolót** kell készítenie, amely tartalmazza a mobilitási időszak tevékenységeit, eredményeit. A beszámolót a hallgató témavezetője, valamint a szakgazda tanszék/intézet vezetője fogadja el. Ennek elmulasztása a támogatás részleges vagy teljes visszautalását vonhatja maga után.
* A kutatói mobilitásban résztvevő hallgatót is megilleti **kreditelismerés** lehetősége, így a kutatási célú mobilitást úgy kell felépíteni, hogy az kapcsolódni tudjon a hallgató tantervi struktúrájához, a mobilitás ne okozzon csúszást a tanulmányi előrehaladásban. A mobilitás kreditértékéről minden esetben alapos előzetes egyeztetés szükséges az osztályvezető tanárral, szakfelelőssel és az Oktatástámogatási Igazgatóságon a tanulmányi ügyintézővel.

A hozott kreditek elismertetéséről a Kreditátviteli Bizottság dönt, a mobilitás után hazahozott dokumentumok alapján.

* + A kurzusok / program kreditértékének pontosítására a **mobilitási megállapodás** dokumentum szolgál, melyről a nyertes pályázók a későbbiekben kapnak tájékoztatást
	+ Hallgató vállalja, hogy a támogatás lejártát követő 5 évig részt vesz a program alumni rendszerében, illetve biztosítja elérhetőségét.
	+ Nem pályázhat, aki az adott képzési szintjén már igénybe vett 12 hónapnyi Pannónia támogatást.
		- A pályázó maga gondoskodik a külföldi tartózkodása alatti **megfelelő betegség- és balesetbiztosítása**

meglétéről.

* + - Hallgatói támogatási szerződések lezárása: ha egy hallgató nem teljesíti a külföldi rövid távú mobilitását, az a támogatás részleges, vagy teljes visszafizetési kötelezettségét vonhatja magával. A támogatási összeg visszatérítését nem lehet kérni abban az esetben, ha a hallgatót vis maior körülmények akadályozták a tervezett külföldi mobilitás elvégzésében.
		- Az állami ösztöndíjas hallgatók a külföldön töltött időszak folyamán is jogosultak az anyaintézményüknél kapott doktori ösztöndíjra, amennyiben a küldő intézményben (SZFE) félévük aktív.
* Amennyiben a pályázók hamis adatokat és nyilatkozatokat nyújtanak be, az a támogatási összeg teljes vagy részleges visszautalását vonhatja maga után.

# Az elnyerhető támogatás összege

(Előzetes tájékoztatás)

|  |  |
| --- | --- |
| Fogadó ország | Kutatási mobilitás2-5 hónap |
| Ausztria, Belgium, Dánia, Finnország, Franciaország, Hollandia, Írország, Izland, Liechtenstein, Luxemburg, Németország, Norvégia, Svédország, Svájc, Egyesült Királyság, Egyesült Államok, Kanada, Ausztrália, Új-Zéland, Hongkong, Japán, Dél- Korea, Makaó, Szingapúr, Tajvan. | 400 000 FT/hó |
| Bosznia-Hercegovina, Koszovó, Montenegró, Bulgária, Csehország, Észtország, Görögország, Spanyolország, Horvátország, Olaszország, Ciprus, Lettország, Litvánia, Málta, Lengyelország, Portugália, Románia, Szlovénia, Szlovákia, Észak-Macedónia, Szerbia, Örményország, Georgia, Moldova, Szíria, Banglades, Bhután, Kambodzsa, Kína, Laosz, Maldív-szigetek, Mianmar, Nepál, Pakisztán, Srí Lanka, Afganisztán, Kirgizisztán, Tádzsikisztán, Türkmenisztán, Üzbegisztán, Irak, Jemen. | 375 000 FT/hó |
| Albánia, Azerbajdzsán, Bahrein, Brunei, Egyesült Arab Emírségek, Fülöp-szigetek, India, Indonézia, Irán, Jordánia, Katar, Kazahsztán, Libanon, Mongólia, Malajzia, Omán, Szaúd-Arábia, Thaiföld, Törökország, Vietnám, Kolumbia, Mexikó, Algéria, Angola, Dél-Afrika, Egyiptom, Líbia, Marokkó, Namíbia, Nigéria, Tunézia. | 350 000 FT/hó |

Rövid táv esetén (alap, mester és osztatlan képzés)



Rövid táv esetén (doktori szinten)



Az általános mobilitási program keretében a r**övidtávú mobilitásban résztvevő hallgatók** legfeljebb 2 utazási napra kaphatnak megélhetési támogatást intézményi döntés alapján. Utazási napokra megélhetési támogatás maximum 1 napra adható a tevékenység kezdete előtt, és 1 napra a tevékenység záró dátuma után. Alkalmazása esetén az igazoló dokumentumok köre kiegészül az utazás dátumát **igazoló utazási dokumentumokkal.**

Sikeres pályázást kívánunk!

Zsille Éva

Pannónia koordinátor /erasmus@szfe.hu T: 06302817357